CELEX: 32020R0172
Language: hu
Date: 2020-02-06 00:00:00
Title: A Bizottság (EU) 2020/172 Végrehajtási rendelete (2020. február 6.) az Aspergillus niger (CBS 101.672) által termelt 3-fitáz elválasztott malacok, hízósertések, kocák, brojlercsirkék, hízópulykák, tojótyúkok, kacsák, valamennyi kisebb madárfaj és díszmadarak takarmány-adalékanyagaként való engedélyezésének megújításáról, a tojójércék, tenyészcsirkék, tenyészpulykák, tenyésztyúkok és szopós malacok esetében való új felhasználás engedélyezéséről, valamint a 243/2007/EK, az 1142/2007/EK, a 165/2008/EK, az 505/2008/EK és a 327/2010/EU rendelet hatályon kívül helyezéséről (az engedély jogosultja: BASF SE) (EGT-vonatkozású szöveg)

7.2.2020   
               
               
                  HU
               
               
                  Az Európai Unió Hivatalos Lapja
               
               
                  L 35/6
               
            
         A BIZOTTSÁG (EU) 2020/172 VÉGREHAJTÁSI RENDELETE
         (2020. február 6.)
         az Aspergillus niger (CBS 101.672) által termelt 3-fitáz elválasztott malacok, hízósertések, kocák, brojlercsirkék, hízópulykák, tojótyúkok, kacsák, valamennyi kisebb madárfaj és díszmadarak takarmány-adalékanyagaként való engedélyezésének megújításáról, a tojójércék, tenyészcsirkék, tenyészpulykák, tenyésztyúkok és szopós malacok esetében való új felhasználás engedélyezéséről, valamint a 243/2007/EK, az 1142/2007/EK, a 165/2008/EK, az 505/2008/EK és a 327/2010/EU rendelet hatályon kívül helyezéséről (az engedély jogosultja: BASF SE)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.
                  
               
                     (2)
                  
                  
                     Az Aspergillus niger (CBS 101.672) által termelt 3-fitáz elválasztott malacok, hízósertések és brojlercsirkék takarmány-adalékanyagaként történő felhasználását a 243/2007/EK bizottsági rendelet (2), tojótyúkok és hízópulykák takarmány-adalékanyagaként történő felhasználását az 1142/2007/EK bizottsági rendelet (3), kacsák takarmány-adalékanyagaként történő felhasználását a 165/2008/EK bizottsági rendelet (4), kocák takarmány-adalékanyagaként történő felhasználását az 505/2008/EK bizottsági rendelet (5), a kacsáktól eltérő kisebb madárfajok és díszmadarak takarmány-adalékanyagaként történő felhasználását pedig a 327/2010/EU bizottsági rendelet (6) engedélyezte 10 évre.
                  
               
                     (3)
                  
                  
                     Az engedély jogosultja az 1831/2003/EK rendelet 7. cikkével összefüggésben értelmezett 14. cikke (1) bekezdésének megfelelően kérelmet nyújtott be az Aspergillus niger (CBS 101.672) által termelt 3-fitáz elválasztott malacok, hízósertések, kocák, brojlercsirkék, tojótyúkok, hízópulykák, kacsák, egyéb kisebb madárfajok, valamint díszmadarak takarmány-adalékanyagaként való engedélyezésének megújítása, továbbá tojójércék, tenyészcsirkék, tenyészpulykák, tenyésztyúkok és szopós malacok esetében történő új felhasználásának engedélyezése iránt, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az említett rendelet 7. cikkének (3) bekezdésében és 14. cikkének (2) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2019. február 26-i véleményében (7) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek. A Hatóság továbbá arra a következtetésre jutott, hogy az adalékanyag nincs káros hatással sem az állatok egészségére, sem a környezetre. Azt is megállapította, hogy az adalékanyag légzőszervi szenzibilizálónak minősül, és potenciális bőrszenzibilizálónak kell tekinteni. A Bizottság ezért úgy véli, hogy megfelelő óvintézkedéseket kell hozni az emberi egészségre és különösen a takarmány-adalékanyag felhasználóira gyakorolt káros hatások megelőzése érdekében. A Hatóság továbbá arra a következtetésre jutott, hogy az adalékanyag tojójércék, tenyészcsirkék, tenyészpulykák, tenyésztyúkok és szopós malacok esetében hatékonyan javítja a takarmány emészthetőségét. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (5)
                  
                  
                     Az Aspergillus niger (CBS 101.672) által termelt 3-fitáz értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.
                  
               
                     (6)
                  
                  
                     Az Aspergillus niger (CBS 101.672) által termelt 3-fitáz takarmány-adalékanyagként való engedélyezésének az e rendelet mellékletében meghatározott feltételek szerinti megújítása következtében a 243/2007/EK, az 1142/2007/EK, a 165/2008/EK, az 505/2008/EK és a 327/2010/EU rendeletet hatályon kívül kell helyezni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett, és az arra megadott engedély megújításra kerül.
         
         
            2. cikk
            A 243/2007/EK, az 1142/2007/EK, a 165/2008/EK, az 505/2008/EK és a 327/2010/EU rendelet hatályát veszti.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 243/2007/EK rendelete (2007. március 6.) a 3-fitáz (Natuphos) takarmány-adalékanyagként való engedélyezéséről (HL L 73., 2007.3.13., 4. o.).
         
            (3)  A Bizottság 1142/2007/EK rendelete (2007. október 1.) a 3-fitáz (Natuphos) takarmány-adalékanyagként való új alkalmazásának engedélyezéséről (HL L 256., 2007.10.2., 20. o.).
         
            (4)  A Bizottság 165/2008/EK rendelete (2008. február 22.) a 3-fitáz (Natuphos) takarmányadalékként való új felhasználásának engedélyezéséről (HL L 50., 2008.2.23., 8. o.).
         
            (5)  A Bizottság 505/2008/EK rendelete (2008. június 6.) a 3-fitáz (Natuphos) takarmányadalékként való új felhasználásának engedélyezéséről (HL L 149., 2008.6.7., 33. o.).
         
            (6)  A Bizottság 327/2010/EU rendelete (2010. április 21.) a 3-fitáz kacsákon kívüli valamennyi kisebb madárfaj és díszmadarak esetében takarmány-adalékanyagként való új felhasználásának engedélyezéséről (az engedély jogosultja: BASF SE) (HL L 100., 2010.4.22., 3. o.).
         
            (7)  EFSA Journal 2019;17(3):5640.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        Aktivitási egység/kg 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyag.
                        
                     
                  
                        4a1600
                     
                     
                        BASF SE
                     
                     
                        3-fitáz
                        EC 3.1.3.8
                     
                     
                        
                           Az adalékanyag összetétele
                        
                        
                           Aspergillus niger (CBS 101.672) által
                        termelt 3-fitáz,
                        amelynek minimális aktivitása:
                        Szilárd formában: 5 000  FTU  (1)/g
                        Folyékony formában: 5 000  FTU/ml
                        
                           A hatóanyag jellemzése
                        
                        Aspergillus niger (CBS 101.672) által
                        termelt 3-fitáz
                        
                           Analitikai módszer  (2)
                           
                        
                        Kolorimetriás módszer az enzim által a fitát-szubsztrátumból felszabadított szervetlen foszfát mérésére.
                     
                     
                        Malacok
                        (szopós és elválasztott)
                        Kocák
                     
                     
                        -
                     
                     
                        500 FTU
                     
                     
                         
                     
                     
                        
                                    1.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    2.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal és bőrvédő eszközökkel kell használni.
                                 
                              
                     
                        2030.2.27.
                     
                  
                        Hízósertések
                     
                     
                        -
                     
                     
                        100 FTU
                     
                     
                         
                     
                  
                        Brojlercsirkék
                        Tojójércék/tenyészcsirkék
                     
                     
                        -
                     
                     
                        375 FTU
                     
                     
                         
                     
                  
                        Tojótyúkok
                        Hízópulykák
                        Tenyészpulykák és tenyésztyúkok
                        Díszmadarak és az összes kisebb madárfaj, a kacsák kivételével
                     
                     
                        -
                     
                     
                        250 FTU
                     
                     
                         
                     
                  
                        Kacsák
                     
                     
                        -
                     
                     
                        300 FTU
                     
                     
                         
                     
                  
               (1)  1 FTU az az enzimmennyiség, mely a nátrium-fitátból percenként 1 mikromól szervetlen foszfátot szabadít fel 5,5 pH és 37 °C mellett.
            
               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports